„Comunitatea și statele membre, conștiente de drepturile sociale fundamentale […], au ca obiective […] îmbunătățirea condițiilor de trai și de muncă. […] Comunitatea susține și completează acțiunea statelor membre în domeniile următoare: […] (b) condițiile de muncă; (c) securitatea socială și protecția socială a lucrătorilor; (d) protecția lucrătorilor în cazul rezilierii contractului de muncă; (e) informarea și consultarea lucrătorilor; (f) reprezentarea și apărarea colectivă a intereselor lucrătorilor și ale patronatelor, inclusiv co-gestiunea; (g) condițiile încadrării în muncă a resortisanților țărilor terțe; (h) integrarea persoanelor excluse de pe piața muncii; (i) egalitatea între bărbați și femei […]” (articolele 136 și 137 din tratat)

Obiective Scopul fundației este să contribuie la instituirea unor condiții mai bune de viață și de muncă, prin acțiuni menite să dezvolte și să difuzeze cunoștințele legate de acest subiect. În special, fundația trebuie să își îndrepte atenția asupra aspectelor următoare: — omul și locul său de muncă; — organizarea muncii și, în special, conceperea posturilor de lucru; — probleme specifice anumitor categorii de lucrători; — aspecte pe termen lung ale îmbunătățirii calității mediului; — distribuția activităților umane în timp și spațiu.

Sarcini — Să încurajeze schimbul de informații și de experiență în aceste domenii. — Să faciliteze contactele între universități, institute de studii și cercetare, administrațiile și organizațiile din viața economică și socială. — Să întreprindă studii sau să încheie contracte vizând realizarea de studii și să ofere asistență pentru proiecte-pilot. — Să coopereze cât mai strâns posibil cu institutele specializate din statele membre sau de la nivel internațional.

1. Consiliul de conducere — din fiecare stat membru: un reprezentant al guvernului, un reprezentant al organizațiilor de angajatori și un reprezentant al lucrătorilor; — trei reprezentanți din partea Comisiei. 2. Biroul Consiliului de conducere — este compus din 11 membri; trei membri din partea fiecăruia dintre partenerii sociali și trei membri din partea guvernelor, precum și doi membri din partea Comisiei; — urmărește punerea în aplicare a deciziilor Consiliului de conducere și ia măsurile necesare pentru buna gestionare a fundației în intervalul dintre reuniunile Consiliului de conducere. 3. Directorul este numit de Comisie dintr-o listă de candidați înaintată de Consiliul de conducere; pune în aplicare deciziile Consiliului de conducere și ale Biroului acestuia și asigură administrarea fundației. 4. Comitetele consultative sunt compuse din cel mult trei membri din partea Comisiei, a guvernelor și a partenerilor sociali și au rolul de a oferi consiliere privind punerea în aplicare a proiectelor importante și evaluarea rezultatelor acestora. 5. Auditul extern Curtea de Conturi. 6. Autoritatea responsabilă de descărcarea de gestiune Parlamentul, la recomandarea Consiliului.

Buget 21,0 milioane de euro (20,2 milioane de euro) Situația personalului la 31 decembrie 2008 101 posturi prevăzute în schema de personal, dintre care 78 (84) au fost ocupate. Alte posturi: Experți naționali detașați și personal angajat prin agenții de ocupare a forței de muncă: 0 (1) Agenți contractuali: 9 (10) Total personal angajat: 87 (95) Sarcini operaționale: 56 (55) Sarcini administrative: 27 (36) Sarcini mixte: 4 (4)